PATVIRTINTA

Vilniaus universiteto studijų prorektoriaus

2019 m. rusėjo 6 d. įsakymu Nr. R-516

**KANADOS LIETUVIŲ FONDO „EILEEN IR VINCENT KADIS“ VARDINĖS STIPENDIJOS SKYRIMO VILNIAUS UNIVERSITETO STUDENTAMS NUOSTATAI**

**I SKYRIUS**

**BENDROSIOS NUOSTATOS**

* 1. Kanados lietuvių fondo „Eileen ir Vincent Kadis“ vardinės stipendijos skyrimo Vilniaus universiteto studentams nuostatai (toliau – Nuostatai) reglamentuoja Kanados lietuvių fondo „Eileen ir Vincent Kadis“ (toliau – Steigėjas) vardinės stipendijos (toliau – Stipendija) skyrimo tvarką ir kandidatų Stipendijai gauti (toliau – Kandidatai) atrankos kriterijus.
  2. Stipendiją, atsižvelgiant į Steigėjo ir Vilniaus universiteto (toliau – Universitetas) bendradarbiavimą, steigia savo iniciatyva Steigėjas. Ji mokama iš Steigėjo lėšų, pervestų Universitetui į atsiskaitomąją sąskaitą kaip parama, pagal Paramos sutartį Nr. ParS-12100-954 (toliau – Paramos sutartis).
  3. Nuostatai parengti vadovaujantis Universiteto stipendijų nuostatais ir jiems neprieštarauja.
  4. Stipendijos tikslas – skatinti pažangius socialiai remtinus Universiteto Gyvybės mokslų centro, Chemijos ir geomokslų fakulteto ir Medicinos fakulteto (toliau – Padaliniai) studentus, studijuojančius chemijos, biochemijos, mikrobiologijos ir medicinos studijų programose siekti geresnių studijų rezultatų, domėtis mokslo naujovėmis ir dalyvauti moksliniuose tyrimuose.
  5. Stipendija yra vienkartinė, ji skiriama rudens semestre trims geriausių studijų rezultatų pasiekusiems ir Nuostatų 8 punkte nurodytus kriterijus atitinkantiems studentams.
  6. Steigėjo vardinių stipendijų fondą (toliau – Fondas) sudaro Steigėjo dovanotų lėšų metinės palūkanos, kurios skiriamos Steigėjo kasmetinėms vardinėms stipendijoms mokėti. Vardinių stipendijų dydis priklauso nuo sukauptų metinių palūkanų. Kiekvienų metų pradžioje Fondo lėšas apskaito Steigėjas ir Steigėjo administratorius pateikia Universitetui kasmetinėms Steigėjo stipendijoms skirtų lėšų dydį.

**II SKYRIUS**

**STIPENDIJOS SKYRIMO TVARKA IR KANDIDATŲ STIPENDIJAI GAUTI ATRANKOS KRITERIJAI**

* 1. Konkursas Stipendijai gauti (toliau – Konkursas) skelbiamas rudens semestro pradžioje. Informacija apie Konkursą ir kita aktuali informacija apie Stipendiją talpinama Universiteto interneto svetainėje ir (ar) Padalinių interneto svetainėse, taip pat Universiteto ir (ar) Padalinių socialinio tinklo „Facebook“ paskyrose.
  2. Konkurse gali dalyvauti studentai, atitinkantys šiuos kriterijus:
     1. socialiai remtini (dėl sunkios finansinės padėties, ligos ar artimųjų mirties) chemijos, biochemijos, mikrobiologijos ir medicinos studijų programų pirmos, antros pakopos ir vientisųjų studijų ne žemesnio nei II kurso studentai;
     2. studentai, kurių paskutinio semestro svertinis studijų vidurkis yra ne žemesnis nei 8.
  3. Kandidatai iki einamųjų metų rugsėjo 30 d. Universiteto Studijų informacinėje sistemoje turi pateikti šiuos dokumentus:
     1. prašymą skirti vardinę stipendiją;
     2. pažymą apie šeimos sudėtį;
     3. pažymas apie tėvų (globėjų) ir savo gaunamas pajamas per mėnesį už trijų paskutinių mėnesių laikotarpį arba pažymas apie bedarbystę;
     4. papildomus dokumentus, įrodančius, kad studentas yra socialiai remtinas (neįgalumo pažymėjimo kopija, tėvo ir (ar) motinos mirties liudijimo kopija ir kt.);
     5. dokumentus, patvirtinančius pasiekimus mokslinėje veikloje (neprivaloma).
  4. Stipendijai skirti Universiteto rektoriaus ar jo įgalioto prorektoriaus įsakymu sudaroma vertinimo komisija (toliau – Komisija). Komisija sudaroma iš vieno Studijų administravimo skyriaus atstovo, trijų Padalinių atstovų ir vieno Universiteto studentų atstovybės atstovo.
  5. Komisijos nariams už darbą vertinimo veikloje nėra papildomai atlyginama.
  6. Komisija, gavusi Kandidatų paraiškas, iki einamųjų metų spalio 15 d. nustato siūlomus Stipendijų gavėjus gauti Stipendiją pagal šiuos kriterijus:
     1. pagal Kandidatų paskutinio studijų semestro studijų vidurkį ir pasiekimus mokslinėje veikloje;
     2. pagal Kandidatų socialinį remtinumą.
  7. Komisijos sprendimas priimamas paprasta balsų dauguma ir yra įforminamas protokolu, kurį pasirašo visi Kandidatus vertinę Komisijos nariai.

**III SKYRIUS**

**STIPENDIJOS MOKĖJIMO TVARKA**

* 1. Vadovaujantis Komisijos teikimu, Stipendija skiriama studentui Rektoriaus ar jo įgalioto prorektoriaus įsakymu ir yra pervedama į Stipendijos gavėjo asmeninę banko sąskaitą.
  2. Universitetas iki spalio mėnesio pabaigos informuoja Steigėją apie Stipendijos paskyrimą nurodydamas Stipendijos gavėjus ir paskirtų stipendijų dydį.
  3. Stipendija neišmokama arba jos mokėjimas yra nutraukiamas, jeigu Stipendijos gavėjas: nutraukia arba sustabdo studijas; išeina akademinių atostogų; yra pašalinamas iš Universiteto; studentui paskirta nuobauda, numatyta Universiteto studijų nuostatuose, už Universiteto teisės aktų pažeidimus.
  4. Bet kuriuo Nuostatų 16 punkte numatytu atveju Stipendijos skyrimas ar mokėjimas nutraukiamas Rektoriaus ar jo įgalioto prorektoriaus įsakymu.
  5. Nutraukus Stipendijos mokėjimą, likusių neišmokėtų piniginių lėšų panaudojimo klausimas sprendžiamas Steigėjo ir Universiteto atskiru susitarimu.
  6. Tas pats studentas už tuos pačius pasiekimus gali gauti Stipendiją tik vieną kartą.
  7. Studentas, gavęs Stipendiją, nepraranda galimybės gauti valstybės ar kitokios nacionaliniuose ar Universiteto teisės aktuose numatytos stipendijos.

**IV SKYRIUS**

**BAIGIAMOSIOS NUOSTATOS**

* 1. Nuostatai įsigalioja patvirtinus juos Universiteto teisės aktų nustatyta tvarka.
  2. Nuostatai galioja iki Paramos sutarties galiojimo pabaigos.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_